Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по постапувајќи по Жалбата изјавена од Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, поднесена против Општина Маврово и Ростуше, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер, на 25.08.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, поднесена против Општина Маврово и Ростуше, заведена во архивата на Агенцијата под бр.08-228 на 19.08.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, како што е наведено во Жалбата бр.08-228 од 19.08.2022 година, на 21.07.2022 година поднела Барање за пристап до информации од јавен карактер до Општина Маврово и Ростуше, со кое ги побарала следните информации:

1. Годишните извештаи за бројот на заловени и третирани бездомни животни на територија на Општина Маврово Ростуше за 2019, 2020, 2021 и првата половина од 2022 година (до 30.6.2022).

Извештаите бараме да бидат изготвени согласно форматот определен со член 9, став (1), точка 1 од Правилникот за техничките услови за прифатилиштата (141/10) и член 20, став (2), точка 1 од Правилникот за интервенции и третман на бездомните кучиња (44/21).

Напоменуваме дека водењето на евиденција е законска обврска на давателот на услугите со кој Општина Маврово Ростуше има склучено договор и не смее да отстапува од пропишаниот формат.

1. Дали Советот на Општина Маврово Ростуше има донесено Програма за контролана популација на бездомни кучиња (законска обврска на општината) и дали истата ја има доставувано до Агенцијата за храна и ветеринарство на одобрување? Барам да ми доставите електронска верзија од истоимената Програма.
2. Износ на висина на трошоци на кои е изложена Општина Маврово Ростуше во постапките пред надлежни судови во предмети за одговорност на надомест на штета причинета од каснување на граѓани од бездомни кучиња за временскиот период 2019-2021 година?“

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-228 од 19.08.2022 година.

Агенција, преку електронска пошта на 19.08.2022 година, ја препрати Жалбата до Општина Маврово и Ростуше и побара во рок од 7 дена да се произнесе по истата и до Агенцијата да ги достави сите списи во врска со предметот.

Постапувајќи по барањето од Агенцијата, Имателот на информации до Агенцијата достави електронски допис бр.08-228 од 23.08.2022 година, во кој наведува дека : “...Сакам да ве известам денес е одговорено преку електронска пошта“. Во прилог го достави и Одговорот на барањето.

На 24.08.2022 година Барателот на информации до Агенцијата достави е-маил заведен во Агенцијата под бр.08-228, во кој наведува: „...добивме одговор од овластеното лице за посредување со инфо од јавен карактер од Општина Маврово и Ростуше...“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

**Пламенка Бојчева**